**iPad på Høgskolen i Østfold**

Skal vi gjøre studentene klare for å integrere digitale verktøy i sine framtidige klasserom, må de også erfare og oppleve dette underveis i egen utdanning (Lave og Venger, 1991). Ifølge forskere som Isa Jahnke og Marte Balas-Blikstad (2018l) beskriver begrepet «digital didaktikk» at lærerrollen endres til å tilrettelegge i større grad for elevaktiv læring. Med andre ord, elevene skal lære *med* og ikke *av* teknologien, og innebærer samtidig et skifte fra å se på elever som konsumenter av kunnskap til å være kunnskapsprodusenter. Med ny undervisningsteknologi ser Säljø for seg at vi må tenke på teknologien som noe som ikke bare støtter opp om læring, den transformerer hvordan vi lærer og hvordan vi tolker læring (Säljø, 2010).

Med god pedagogisk bruk av iPad i opplæringen i tråd med denne digitale didaktikken, må lærerstudenter lære hvordan de ute i praksis skal vektlegge læringsmål, prosessbasert eller formativ vurdering og elevaktive læringsmåter, samt å ha et fokus på sosiale relasjoner og samarbeid som en integrert del av læringsprosessen. Med dette blir det også et skifte i synet på lærerrollen: Læreren (og lærerutdanneren) skal være en veileder og tilrettelegger for meningsutveksling og skapende prosesser mellom elevene, mellom elever og lærere og med det mellom studentene og deg som lærerutdanner (Kongsgården og Midtbø, 2014, 1). For å lære bort hensiktsmessig og pedagogisk bruk av iPad må vi kunne vise studentene hvordan de ved å bruke iPad tar med seg det digitale samtidig som de har fokus på læringsarbeidet.

Med iPad i klasserommet og i et Digitalt Didaktisk Design kan du øke studentenes læringsutbytte og læringsopplevelser, samtidig som iPaden/undervisningsteknologi er med som en femte dimensjon:

(Jahnke, Norquist & Olsson, 2013)